Diari Oficial de la Generalitat Valenciana


Sumari del DOGV 4782, del 24-06-2004 (2004/6439)

RESOLUCIÓ de 16 d'abril de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial i extrasalarial per a l'any 2004 (codi número 8000535).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4782

Data del DOGV
:   24-06-2004

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2004/6439


Data del document
:   16-04-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu
    * ciment

RESOLUCIÓ de 16 d'abril de 2004, de la Direcció General de Treball i Seguretat Laboral, per la qual es disposa el registre i la publicació de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial i extrasalarial per a l'any 2004 (codi número 8000535). [2004/Q6439]
  
Vist el text de l'Acord de la Comissió Negociadora del Conveni Col·lectiu Autonòmic de la Comunitat Valenciana de Derivats del Ciment sobre revisió salarial i extrasalarial per al 2004, subscrit en data 30 de març de 2004, en la representació dels treballadors, per les organitzacions sindicals UGT-MCA-PV i CCOO-FECOMA-PV, i en representació empresarial per CEDEVAL i ANEFHOP, presentat davant d'esta Direcció General de Treball i Seguretat Laboral el dia 7 d'abril de 2004, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, i que siga dipositat el text original de l'acord, amb notificació a la Comissió Negociadora.
  
Segon
  
Disposar que siga publicat en el Diari Oficial de la Generalitat Valenciana.
  
València, 16 d'abril de 2004.- El director general de Treball i Seguretat Laboral: Román Ceballos Sancho.
  
II Conveni Col·lectiu de Treball Autonòmic de la Comunitat Valenciana per a les Indústries del Sector de Derivats
  
del Ciment 2003-2005
  
València, el 30 de març de 2004, a les 18.00 hores, es reunixen als locals de la Confederació d'Empreses de Derivats del Ciment de la Construcció, situats a València, a l'avinguda del Baró de Càrcer, número 37, els representants de la Comissió Mixta Paritària d'Interpretació del Conveni Col·lectiu Autonòmic per a les Indústries de Derivats del Ciment, a efectes de determinar les retribucions salarials i extrasalarials en l'any 2004, i d'establir les normes de càlcul de les diferències retributives produïdes en l'any 2003 com a conseqüència de la desviació de l'índex de preus al consum el 31 de desembre del dit any sobre l'índex d'inflació previst pel Govern.
  
Ambdues parts es reconeixen plena legitimació, i per unanimitat dels membres de la Comissió s'acorda:
  
1. Revisió 2003
  
Es fixa un percentatge de revisió del 0,6 per 100 sobre les retribucions revisades del 2002, com a diferència entre l'increment de preus al consum (IPC) produït el 31 de desembre de 2003 (2,6 per 100) i l'índex d'inflació previst pel Govern per al dit any (2 per 100), complint així el que disposa l'Acta IV Final d'Acords de la Comissió Negociadora del Conveni General del Sector de Derivats del Ciment.
  
2. Determinació retribucions any 2004
  
Es fixen les retribucions salarials i extrasalarials per a cada una de les províncies de la Comunitat que consten en els annexos incorporats a la present acta i es fixa com a data d'efecte d'estes el dia 1 de gener de 2004.
  
Les dites retribucions consistixen en l'aplicació sobre les bases actualitzades d'acord amb allò expressat en el punt anterior del percentatge del 3% (IPC previst pel Govern més 1 punt) en les províncies de Castelló i València i del percentatge del 2,85% en la província d'Alacant, segons l'Acta IV Final d'Acords de la Comissió Negociadora del Conveni General del Sector de Derivats del Ciment. El dit percentatge s'aplica sobre el salari base, incentius, complement de conveni, complement no salarial, gratificacions extraordinàries, dietes i locomoció.
  
En les províncies de Castelló i València es crea un concepte salarial denominat «Plus d'aproximació», consistent en l'1,5% sobre el salari mínim estatal de 2003. En la província de València es quantifica en una quantitat mensual que s'abonarà en dotze pagues i en la província de Castelló el dit plus es quantifica en una quantitat anual.
  
El pagament de les diferències s'efectuarà en el termini màxim de 30 dies des de la publicació del present acord en el Diari Oficial de la Generalitat Valenciana.